laion/Wikipedia-Exotic huggingface dataset:
ურუინიმგინა

ურუინიმგინა - ლაგაშის შუმერი მეფე, დაახ. ძვ. წ. 2318 - ძვ. წ. 2311. ურუინიმგინამ ძალაუფება ენსი ლუგალანდას წინააღმდეგ მოწყობილი გადატრიალების შედეგად მიიღო. ხალხი უკმაყოფილო იყო ლუგალანდათი, რადგან იგი და მისი ქურუმები ითვისებდნენ ტაძრების ქონებას. ურუინიმგინამ ჩამოაგდო ლუგალანდა და შეუნარჩუნა მას სიცოცხლე. ურუინიმგინამ დაიწყო რიგი რეფორმების ჩატარება, მან აღკვეთა კორუფცია, მიტაცებული ქონება ტაძრებს დაუბრუნა. მისი მეფობის ბოლო წლებში ლაგაშს მოუწია უმის მეფესთან ლუგალზაგესისთან მძიმე ომი. ლუგალზაგესმა დაიპყრო მთელი ლაგაში ქალაქ ნგირსუს გარდა. ბოლოს ლაგაშის დამოუკიდებლობა ლუგალზაგესის დამმარცხებელმა სარგონმა ხელყო.
კოლონიის თემი

კოლონეიის თემი (ბერძ. θέμα Κολωνείας) — ბიზანტიის იმპერიის პატარა სამხედრო პროვინცია. მდებარეობდა კაპადოკიის ჩრდილოეთ ნაწილში და პონტოს სამხრეთით, თანამედროვე თურქეთის ტერიტორიაზე. თემი დაარსდა IX საუკუნის შუა ხანებში, ხოლო მანასკერტის ბრძოლის (1071) შემდეგ კი დაპყრობილი იქნა თურქ-სელჩუკების მიერ. პირველი ცნობა თემის შესახებ გვხვდება 863 წელს, თავდაპირველად იყო არმენიაკონის თემის ნაწილი, ადრეულ პერიოდში ის არსებობდა როგორც ავტონომიური ოლქი, რომელიც ქალაქ კოლონეიას გარშემო მდებარე ტერიტორიას მოიცავდა: ნიკოლაოს ოიკონომიდასი გადმოგვცემს არაბი გეოგრაფის, ალ-მასუდის ჩანაწერებს, რის მიხედვითაც კოლონეია წარმოადგენდა კარგად გამაგრებულ სასაზღვრო ოლქს. კოლონეიას მიუვალმა მდებარეობამ განსაზღვრა თემის ნაკლებად დაზარალება არაბების შემოსევისაგან, გარდა ერთ-ერთი შემოსევისა, საიფ ალ-დავლას მეთაურობით (939/940). 1057 წელს ადგილობრივი სამხედრო პოლკი, კატაკალონ კეკაუმენოსის მეთაურობით, მხარს უჭერდა ისააკ I კომნენოსის ამბოხს. 1069 წლის ამბოხის შედეგად, ფემი, რობერტ კრისპინის მეთაურობით, დაქირავებულმა ნორმანმა მებრძოლებმა დაიკავეს. 1071 წელს, მანასკერტის ბრძოლის შემდეგ, რეგიონი თურქ-სელჩუკებმა დაიპყრეს.   იმპერატორი კონსტანტინე VII პორფიროგენეტი (913-959 წწ.) თემას აღწერს როგორც პატარა ოკრუგს, რომელიც ქალაქ კოლონეიის გარდა აღმოსავლეთში მოიცავდა ნეოკესარიას, არაბრაკას, ნიკოპოლის და ტეფრიკს. თემში ასევე მდებარეობდა თექვსმეტი ციხსესიმაგრე. Bryer, Anthony; Winfield, David (1985) Byzantine Monuments and Topography of the Pontos, Volume 1. Washington, District of Columbia: Dumbarton Oaks Research Library and Collection. ISBN 0-88402-122-X.  (1991) The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.  Oikonomides, Nicolas (1972). Les Listes de Préséance Byzantines des IXe et Xe Siècles (French). Paris, France: Editions du Centre National de la Recherche Scientifique.  Pertusi, A. (1952). Constantino Porfirogenito: De Thematibus (Italian). Rome, Italy: Biblioteca Apostolica Vaticana.  ↑ Oikonomides 1972, p. 349. ↑ Pertusi 1952, p. 141–142. ↑ Bryer და Winfield 1985, p. 147–148.  ბიზანტიის პორტალი
ფუნქციათა თეორია

ფუნქციათა თეორია, მათემატიკის დარგი, რომელიც სწავლობს ფუნქციათა ზოგად თვისებებს. ფუნქციათა თეორია იყოფა ორ ნაწილად: ნამდვილი ცვლადის ფუნქციათა თეორია და კომპლექსური ცვლადის ფუნქციათა თეორია. ფუნქციონალური ანალიზის ძირითადი ამოცანაა (უსასრულო განზომილებიანი) ვექტორული სივრცეების შესწავლა მათემატიკური ანალიზის მეთოდებისა და კონცეფციების (მწკრივვები, ზღვარები, კომპაქტურობა, სასრულობა, ა.შ.) გამოყენებით. მთელი რიგი სიმრავლეები (ხშირად: ფუნქციათა სიმრავლეები/სივრცეები) შეიძება მოდელირებულ იქნეს როგორც ვექტორული სივრცეები და შესაძლებელია მათი აღჭურვა ტოპოლოგიური სტრუქტურით, ხშირად, მეტრიკით და ზოგჯერ ნორმით. სწორედ ამგვარი სივრცეებია ფუნქციონალური ანალიზის შესწავლის საგანი. ამგვარი სივრცეების ორი უფრო კონკრეტული მაგალითია ბანაჰის სივრცეები და ჰილბერტის სივრცეები. დამატებით, თუ ვექტორული სივრცე აღწურვილია გამრვლებით (ანუ ალგებრაა), რომელიც აკმაყოფილებს უტოლობას ‖ a ⋅ b ‖ ≤ ‖ a ‖ ‖ b ‖ {\displaystyle \|a\cdot b\|\leq \|a\|\|b\|} გვაქვს ოპერატორული ალგებრა, რომლის უფრო კონკრეტული შემთხვევაც არის ეწ სი-სტარ ( C ∗ {\displaystyle C^{*}} ) ალგებრა. მაგალითები: C ( [ 0 , 1 ] ) ∞ {\displaystyle C([0,1])_{\infty }} რეალური (ან ალტერნატიულად - კომპლექსური) ფუნქციები ინტერვალზე, აღჭურვილი სუპ-ნორმით არის ბანაჰის სივრცის კლასიკური მაგალითი. L 2 ( X ) {\displaystyle L^{2}(X)} სივრცე არის ჰილბერტის სივრცის კლასიკური მაგალითი, ფუნქციები ზომით სივრცე x_სზე, რომლებიც კვადრატულად სასრულ-ინტეგრირებადი არიან. ამ შემთხვევაში შესაძლებელია შიდა პროდუქტის განსაზღვრა ორ ფუნქციას შორის: < f , g >= ∫ X f ⋅ g {\displaystyle <f,g>=\int _{X}f\cdot g} და შესაბამისი ნორმა. ფუნქციონალური ანალიზის ზოგიერთი ინსტრუმენტებია: ღია და დახურული კორესპონდენციის თერემები, შექცეული ფუნქციის თეორემა. რისის თეორემა წრფივი ფუნქციონალის შესახებ, რომელიც გვაძლევს აღწერას წრფივი ფუნქციონალებისა ბანაჰის (ხშირად ინტეგრალის ფორმით) და ჰილბერტის (შიდა პროდუქტის) სივრცეებზე. კრაინ მილმანის თეორემა ამოზნექილი სივრცეებისათვის, რომლების გვაძლევენ აღწერა უსასრულო ამოზნექილი მრავალკუთხედის აღჭერისა. გელფანდის თეორია, რომელიც გვაძლევს წრიფვი ფუნქციონალების აღწერას დუალზე, ეწ გელფანდის გარდაქმნის აღწერას. ფრედჰოლმის თეორია, რომლის საგანიცაა ეწ ფრედჰოლმის ოპერატორები. ფონ ნოიმანის თეორია, რომელიც შეისწავლის უზღვრო (unbounded) ოპერატორებს, რაც კვანტური ფიქიზიკის მათემატიკური მოდელირების ერთ ერთი ინსტრუმენტია. ფუნქციონალური ანალიზის ორი სტადანდარტული მიდგომაა: ოპერაციული ანალიზი რომელიც დაკავებულია ერთი კონკრეტული ოპერატორის შესწავლით; და ოპერაციული ალგებრა, რომელიც დაკავებულია სიმრავლის ფუნქციონალური ანალიზის თანამედროვე კვლევის რამდენიმე მიმართულებაა: ინვარიანტული ქვესივრცეები; თავისუფალი ალბათობა; სი-სტარ სივრცეების კლასიფიკაცია (მჭიდრო კავშირით კ-თეორიასთან) ka:კომპლექსური ანალიზი
გოკუ

სონ გოკუ (იაპონ. 孫 悟空 Son Gokū?) — მანგა-სერიალის Dragon Ball მთავარი პერსონაჟი და გამოგონილი სუპერგმირი. მისი შემქმნელია აკირა ტორიამა. პერსონაჟი ეფუძნება ჩინური ეპოსის „მოგზაურობა დასავლეთისკენ“ მთავარ პერსონაჟს, სუნ უკუნს. გოკუ Dragon Ball-ის ვიკიზე
თენგიზ ჩანტლაძე

თენგიზ ჩანტლაძე (დ. 5 ივნისი, 1933 — გ. 7 სექტემბერი, 1988) — ქართველი მსახიობი, საქართველოს სსრ დამსახურებული არტისტი (1976) და საქართველოს სახალხო არტისტი (1982). თენგიზ ჩანტლაძემ 1958 წელს დაამთავრა საქართველოს პოლიტექნიკური ინსტიტუტი (ამჟამად „საქართველოს ტექნიკური უნივერსიტეტი“). 1957 წლიდან კონფერენსიედ მუშაობდა საქართველოს სახელმწიფო ფილარმონიის ესტრადაზე. 1960–1961 წლებში იგი მოღვაწეობდა კოტე მარჯანიშვილის სახელობის სახელმწიფო აკადემიურ დრამატულ თეატრში. 1962 წელს ჩანტლაძემ ფილარმონიასთან დააარსა მინიატიურების თეატრი, რომლის სამხატვრო ხელმძღვანელიც, დირექტორიც და წამყვანი მსახიობიც თვითონ ჩანტლაძე იყო. 1975 წელს მისი ინიციატივით დასი სახელმწიფო ფილარმონიას გამოეყო და დამოუკიდებელ სახელმწიფო თეატრად გარდაიქმნა. თენგიზ ჩანტლაძე 1988 წლის 7 სექტემბერს თეატრში გულის შეტევით გარდაიცვალა. მის მიერ შესრულებული როლებიდან განსაკუთრებით აღსანიშნავია: ლუარსაბ თათქარიძე, მილიციის უფროსი გვარამია, ვანო ხიმშიაშვილი და სხვა. 1972: „მხიარული რომანი“ (პოლიციელი) რეჟ. ლევან ხოტივარი 1981: „გამოაღეთ ფანჯრები“ (ლეუშა) რეჟ. დევი აბაშიძე 1985: „ერთ პატარა ქალაქში“ (ვახტანგ მებუკე) რეჟ. გრიგოლ (გიგა) ლორთქიფანიძე 1989: „ლუარსაბ თათქარიძე“ (ლუარსაბ თათქარიძე) რეჟ. ალექსანდრე (ალეკო) ნინუა 1982: საქართველოს სახალხო არტისტი თენგიზ ჩანტლაძე — საქართველოს ბიოგრაფიული ლექსიკონი თენგიზ ჩანტლაძე [დაარქივებული] — ეროვნული ფილმოგრაფია თენგიზ ჩანტლაძე (1933-1988) თენგიზ ჩანტლაძის 80 წლის იუბილე
ვინიცის ტრამვაი

ვინიცის ტრამვაი — ელექტრო ტრამვაის სისტემა უკრაინის ქ. ვინიცაში. მოქმედებს 1913 წლის 28 ოქტომბრიდან. ვინიცის ტრამვაის სისტემა ერთ-ერთი ვიწროლიანდაგიანი ტრამვაის ქსელია უკრაინის ხუთ მსგავს სისტემას შორის, რომლებშიც ლიანდაგის სიგანე 1000 მმ-ია, ესენია: ევპატორიის, ვინიცის, ლვივის და ჟიტომირის და სოფელ მოლოჩნეს ტრამვაის სისტემები. სულ მოქმედებს 6 მარშრუტი, ხოლო ხაზების სიგრძე 19 კმ-ია. საბჭოთა პერიოდში როცა ქსელი უფრო დიდი იყო, მარშრუტების მაქსიმალური რაოდენობა 9-ს აღწევდა. 2011 წლამდე ექსპლუატაციაში იყო ჩეხური წარმოების Tatra T4SU და Tatra KT4SU მოდელის ვაგონები. 2011 წელს ქალაქმა ციურიხისგან საჩუქრად მიიღო შვეიცარული წარმოების მეორადი ტრამვაის ვაგონები. ამჟამად ექსპლუატაციაშია 10 სპეციალური და 158 სამგზავრო ვაგონი: Be 4/6 Mirage — 75 ც., Tatra KT4SU — 42 ც., B4 Karpfen — 14 ც., Be 4/4 Karpfen — 12 ც., B4 FFA/SWP — 11 ც., Be 4/6 Mirage Kühe — 3 ც., Tatra T4SU — 1 ც., Gotha T57 — 1 ც.. ვინიცის ტრამვაი - ისტორია, ფოტო, სიახლეები ვინიცის ტრამვაის მუზეუმის საიტი ვინიცის ტრამვაი TransPhoto-ს საიტზე საზოგადო ტრანსპორტის მარშრუტების სქემა კიევის სატრანსპორტო ფორუმი: ვინიცის ტრამვაის შესახებ Энциклопедия узкоколейных бывшего СССР «Младший Брат» — Винницкий трамвай. დაარქივებულია ორიგინალიდან — 2013-01-31. ციტირების თარიღი: 2016-01-01. ვიკისაწყობში არის გვერდი თემაზე: ვინიცის ტრამვაი
დიდი სომალი

დიდი სომალი (სომალ. Soomaaliweyn) — პოლიტიკური ტერმინი, რომელიც გამოიყენება ყველა მკვიდრი სომალელის სავარაუდო გაერთიანებული სახელმწიფოს მიმართ, რომელშიც შევა ბრიტანეთის, იტალიის (დღეისათვის — სომალი), საფრანგეთის (დღეისათვის — ჯიბუტი), ეთიოპიის სომალი (ოგადენი), ასევე კენიის ჩრდილო-აღმოსავლეთი პროვინცია. დიდი სომალის შექმნის ადრე არსებული პერსპექტივები (კერძოდ ოგადენის აქტიურ სეპარატიზმთან დაკავშირებით) დღეისათვის აღარ არსებობს სომალის სახელმწიფოს დეზინტეგრაციის გამო. ამ პროექტის საფუძვლები იმაში მდგომარეობდა, რომ სომალელი ხალხის განსახლების ზონა სცდება სომალის სახელმწიფოს საზღვრების ფარგლებს, ასევე ოფიციალურად სომალის სახელმწიფო არასდროს არ აღიარებდა საზღვრების ურღვეობას აფრიკაში, არც 1963 წელს აფრიკის ერთობის ორგანიზაციაში შესვლის დროს და არც 2001 წელს რეორგანიზებული აფრიკის ერთობის ორგანიზაციიდან აფრიკის კავშირში შესვლის დროს კონსტიტუციური აქტის რატიფიკაციისას. Pierre Petrides, The Boundary Question between Ethiopia and Somalia. New Delhi, 1983. Somalia-Ethiopia, Kenya Conflict Somalia Online
Black Dog (სიმღერა)

"Black Dog" — ინგლისური როკ-ჯგუფ ლედ ზეპელინის სიმღერა, პირველი მის ალბომზე Led Zeppelin IV. გამოვიდა სინგლის სახით აშშ-ში და ავსტრალიაში, b-მხარით "Misty Mountain Hop". Billboard Hot 100-ში მან #15 პოზიციამდე, ხოლო ავსტრალიაში - #10-მდე მიაღწია. 2004 წელს Rolling Stone-ის „ყველა დროის 500 საუკეთესო სიმღერის“ სიაში „Black Dog“-მა #294 ადგილი დაიკავა. იგივე სიაში, თუმცა უკვე 2010 წელს, სიმღერას #300 ადგილი მიენიჭა. მუსიკალური სოციოლოგი დინა უაინსტაინი "Black Dog"-ს უწოდებს ლედ ზეპელინის ერთ-ერთ ყველაზე ცნობად სიმღერას. სიმღერის სახელწოდება ეხება უსახელო, შავ ლაბრადორ რეტრივერს, რომელიც სტუდია Headley Grange-თან დახეტიალობდა ჩაწერის დრო. ძაღლი, მიუხედავად დიდი ასაკისა, სექსუალურად კვლავ აქტიური იყო, ისევე, როგორც სიმღერის მთავარი პერსონაჟი, რომელიც გამოხატავს გრძნობებს საყვარელი ქალისადმი. რობერტ პლანტი 1972 წლის ჩრდილო ამერიკული ტურნეს დროს მაყურებელს უამბობდა: ტექსტი "Eyes that shine burning red" (წითლად ანათებს თვალები) აგრეთვე უკავშირდება შავი ძაღლის ლეგენდას. ↑ Fast, Susan (2001). In the Houses of the Holy : Led Zeppelin and the Power of Rock Music. Oxford University Press. ISBN 978-0-1951-1756-1. „"Black Dog" (...) represents a defining moment in the genre of hard rock“  ↑ Led Zeppelin Biography. Rock and Roll Hall of Fame and Museum. დაარქივებულია ორიგინალიდან — 28 ივნისი 2011. ციტატა: „"Black Dog" was a piledriving hard-rock number cut from the same cloth as "Whole Lotta Love."“ ციტირების თარიღი: 2 February 2014. ↑ Schuman, Michael A. (2009). Led Zeppelin: Legendary Rock Band. Enslow Publishers. ISBN 978-0-7660-3026-8. „The fourth album also has its share of hard rock tracks. Three that received a lot of radio airplay are "Black Dog," "Misty Mountain Hop," and the appropriately named "Rock and Roll."“  ↑ Bream, Jon (2010). რედ. Voyageur Press: Whole Lotta Led Zeppelin: The Illustrated History of the Heaviest Band of All Time. ISBN 978-07-6033-955-8. „[Led Zeppelin IV] balances the blues-rock grind of "Black Dog" against the sun-dappled utopianism of "Going To California"“  ↑ The RS 500 Greatest Songs of All Time (1–500). დაარქივებულია ორიგინალიდან — 2006-08-20. ციტირების თარიღი: 2016-01-01.. Rolling Stone. Retrieved 2 February 2014. ↑ „500 Greatest Songs of All Time: Led Zeppelin, 'Black Dog'“. Rolling Stone. ციტირების თარიღი: 2 February 2014. ↑ Weinstein, Deena (1991). „Listener's Guide to Heavy Metal“, Heavy Metal: A Cultural Sociology. New York: Rowman & Littlefield, გვ. 278. ISBN 0-669-21837-5.  ↑ Liner notes by Cameron Crowe for The Complete Studio Recordings ↑ Triple J Music Specials – Led Zeppelin. Triple J. ABC Online (7 December 2000 (first broadcast 12 July 2000)). ციტირების თარიღი: 2 February 2014. ↑ Burn Like a Candle, Smoking Pig, 25 June 1972
ჯერალდ ფორდი

ჯერალდ რუდოლფ ფორდი, უმც. (ინგლ. Gerald Rudolph Ford; დაბადების სახელი ლესლი ლინჩ კინგი, უმც., ინგლ. Leslie Lynch King, Jr.; დ. 14 ივლისი, 1913 ― გ. 26 დეკემბერი, 2006) — აშშ-ის 38-ე პრეზიდენტი (1974–1977) და მე-40 ვიცე-პრეზიდენტი (1973–1974) რესპუბლიკური პარტიიდან. ვიცე-პრეზიდენტობამდე ფორდი დაახლოებით 25 წელი წარმომადგენელთა პალატის წევრი და 8 წელი წარმომადგენელთა პალატაში რესპუბლიკური უმცირესობის ლიდერი იყო. 1973 წელს სპირო აგნიუს გადადგომის შემდეგ ფორდი გახდა პირველი დანიშნული ვიცე-პრეზიდენტი კონსტიტუციის 25-ე შესწორების პირობების მიხედვით და რიჩარდ ნიქსონის გადადგომის შემდეგ პრეზიდენტად გახდომისას ერთადერთი პიროვნება იყო ამ პოსტზე, რომელიც არჩეული არ ყოფილა. პრეზიდენტის რანგში ფორდმა ჰელსინკის შეთანხმებას მოაწერა ხელი, რაც ცივი ომის დროინდელი დაძაბულობის შენელებისკენ გადადგმული ნაბიჯი იყო. მას შემდეგ რაც ჩრდილოეთ ვიეტნამმა სამხრეთი დაიპყრო, მისი პრეზიდენტობის მე-9 თვეს, აშშ-ის მონაწილეობა ვიეტნამში დასრულდა. ფორდის პრეზიდენტობისას ინფლაციის ზრდა და რეცესია იყო, რის გამოც ეკონომიკა დიდი დეპრესიის შემდეგ ყველაზე ცუდი მდგომარეობაში იმყოფებოდა. მისი ერთ-ერთი საკამათო გადაწყვეტილება რიჩარდ ნიქსონის შეწყალება იყო. 1976 წელს ფორდმა რონალდ რეიგანის მცირე სხვაობით დამარცხებით რესპუბლიკელთა ნომინაცია მოიპოვა, მაგრამ საპრეზიდენტო არჩევნებში დემოკრატ ჯიმი კარტერთან დამარცხდა. ფორდი 2006 წლის 26 დეკემბერს, 93 წლის ასაკში, გარდაიცვალა. ის აშშ-ის ყველაზე ხანგრძლივად მცხოვრები პრეზიდენტი იყო, გაუსწრო რა რონალდ რეიგანს. შეგიძლიათ იხილოთ მედიაფაილები თემაზე „ჯერალდ ფორდი“ ვიკისაწყობში. გარეგნობა C-SPAN-ზე ჯერალდ ფორდი — ნამუშევრები საიტზე Internet Archive ჯერალდ ფორდი — ნამუშევრები საიტზე LibriVox (უფასო აუდიო წიგნები) ჯერალდ ფორდი კინოფილმების ინტერნეტ-მონაცემთა ბაზაში
მონტენეგროს ეროვნული საფეხბურთო ნაკრები

მონტენეგროს ეროვნული საფეხბურთო ნაკრები (ინგლ. Montenegro national football team) წარმოადგენს მონტენეგროს საერთაშორისო ტურნირებზე და შეხვედრებზე ფეხბურთში. ნაკრების კონტროლს და ხელმძღვანელობას ახორციელებს მონტენეგროს ფეხბურთის ფედერაცია. მონტენეგროს ფეხბურთის ფედერაცია დაარსდა 2006 წელს. როდესაც მონტენეგრო გამოეყო სერბეთს და დამოუკიდებელი სახელმწიფო გახდა, პირველი ოფიციალური მატჩი ჩაატარა უნგრეთთან, სადაც გაიმარჯვა 2–1. შემადგნლობა მოცემულია 2015 წლის 12 ნოემბერს მაკედონიის ეროვნული საფეხბურთო ნაკრების წინააღმდეგ გამართული მატჩის მიხედვით. მონტენეგროს ფეხბურთის ფედერაციის საიტი დაარქივებული 2014-06-05 საიტზე Wayback Machine.
Electrical Storm (სიმღერა)

„Electrical Storm“ — ირლანდიური როკ-ჯგუფ U2-ს სიმღერა და სინგლი კომპილაციური ალბომიდან The Best of 1990–2000. იგი გამოვიდა 2002 წლის 21 ოქტომბერს. სიმღერის ოფიციალურ მუსიკალურ ვიდეოში მონაწილეობენ ჯგუფის დრამერი ლარი მალენი და მსახიობი სამანთა მორტონი. სიმღერის ავტორია ბონო. ტექსტი აღწერს ორ შეყვარებულს, რომელიც იბრძვის და დაძაბულობას მათ შორის, რომელიც შედარებულია ელექტრო ქარიშხალთან. მიუხედავად იმისა, რომ სიმღერა აშშ-ის ჩარტში მხოლოდ #77 იყო, სხვა ქვეყნებში წარმატება იქონია, მაგალითად, კანადაში და ევროპის რამდენიმე ტერიტორიაზე. ბრიტანეთის სინგლების ჩარტში იგი #5 პოზიციამდე ავიდა. ავსტრალიაში სიმღერაშ #5 იყო. ↑ MusicOMH.com, Electrical Storm ↑ U2.com Discography, Electrical Storm დაარქივებული 2007-11-15 საიტზე Wayback Machine.
მთვარის პირამიდა

მთვარის პირამიდა (ესპ. Pirámide de la Luna) — მზის პირამიდის შემდეგ მეორე უდიდესი პირამიდა ტეოტიუაკანში, მექსიკაში. მდებარეობს ნაქალაქარის დასავლეთ ნაწილში და აქვს ძეგლის ჩრდილოეთით მდებარე სერო-გორდოს მთის კონტურები. ზოგიერთი მას ტენანს უწოდებდა, რაც ნაჰუატლის ენაზე „დამცავი ქვის დედას“ ნიშნავს. მთვარის პირამიდა ფარავს სტრუქტურას, რომელიც მზის პირამიდაზე ძველია და ახ. წ. 200 წლამდე არსებობდა. პირამიდის მშენებლობა ახ. წ. 200-450 წლებში მიმდინარეობდა და სატაძრო კომპლექსმა ბოლოს ორმხრივი სიმეტრიის ფორმა მიიღო. ფერდზე დამავალი კიბე მიცვალებულთა გამზირზე ეშვება. პირამიდის წვერზე განთავსებული პლატფორმა ტეოტიუაკანის დიადი ქალღმერთისადმი მიძღვნილ ცერემონიებში გამოიყენებოდა. ეს ღვთაება წარმოადგენდა წყლის, ნაყოფიერებისა და დედამიწის ღმერთს. პირამიდის ფსკერზე აღმოჩენილი პლატფორმა და სკულპტურა ასევე დიად ღვთაებას ეძღვნებოდა. დიადი ღვთაების სამსხვერპლოს მოპირდაპირე მხარეს არის მთვარის მოედანი, რომელიც მოიცავს ცენტრალურ სამსხვერპლოსა და თავდაპირველ კონსტრუქციას თავის შიდა დანაყოფებით, რაც თავის მხრივ ოთხი მართკუთხედისა და დიაგონალებისაგან შედგება, რასაც „ტეოტიუაკანის ჯვარს“ უწოდებენ. ძვ. წ. 150 და ახ. წ. 500 წლებში, მესოამერიკულმა კულტურამ 22 კვადრატული კილომეტრის ფართობზე აყვავებული ქალაქი გააშენა. ტეოტიუაკანის მაცხოვრებლების ეთნიკურობის საკითხი განსჯის საგანია. ტეოტიუაკანის საწყის ფაზაში (ახ. წ. 0–150 წწ) შენობათა სისტემები და მზისა და მთვარის პირამიდების საძირკვლები ააშენეს. ტეოტიუაკანის მეტროპოლისს გეგმარებითი ურბანიზაცია აღასიათებდა, რომელსაც გააჩნდა მთავარი ღერძი და უზარმაზარი სასახლე, რომელსაც გარს ერტყა 15 მონუმენტური პირამიდა. აცტეკების თქმით, იქვე აღმართული იყო მთვარესთან დაკავშირებული უზარმაზარი ქვის ფიგურა. ფიგურა გადაუხურავი იყო (სავარაუდოდ 22 ტონას იწონიდა და პირამიდის წვერზე იდგა) და განასახიერებდა წყლის ღვთაებას. მეცნიერების ვარაუდით, მისი ხელებიდან გადმოდენილ წყალს მაცოცხლებელ ძალას ანიჭებდნენ და მიაჩნდათ, რომ მას სიცოცხლის მიმცემი ძალა და ნაყოფიერება გააჩნდა. 1998 წლიდან მოყოლებული, არქეოლოგებმა მთვარის პირამიდის ქვედა ნაწილი გათხარეს. სტრუქტურის ქვეშ აღმოჩენილი გვირაბების საშუალებით ირკვევა, რომ პირამიდას მინიმუმ ექვსი რეკონსტრუქცია ჩაუტარდა; ყოველი მათგანის დროს, პირამიდას ახალი, უფრო დიდი ნაწილები ემატებოდა, რომლებიც მთლიანად ფარავდა წინა სტრუქტურას. პირამიდის ფენების გათხრის შედეგად, არქეოლოგებმა აღმოაჩინეს არტეფაქტები, რომლებიც ტეოტიუაკანის ისტორიის სიცოცხლის ხაზს აცოცხლებს. 1999 წელს, იაპონელმა და მექსიკელმა მეცნიერებმა აღმოაჩინეს სამარხი, რომელიც სავარაუდოდ მშენებლობის მე-5 ფაზისადმი იყო მიძღვნილი. საფლავში აღმოჩნდა 4 ადამიანის ჩონჩხი, ცხოველთა ძვლები, იუვილერია, ობსიდიანის ნიჩბები და სხვა შესაწირთა ფართო მრავალფეროვნება. არქეოლოგების ვარაუდით, სამარხი ახ. წ. 100-200 წლებს მიეკუთვნება. დიადი ქალღმერთისადმი მიძღვნილი კიდევ ერთი სამარხი 1998 წელს აღმოაჩინეს. იგი მშენებლობის მეოთხე ეტაპს ემთხვევა. სამარხში მამრობითი სქესის ერთი მსხვერპლად შეწირული ადამიანის ჩონჩხი აღმოჩნდა, ასევე იაგუარის, მგლის, პუმას, გველისა და ფრინველთა ძვლები, გარდა ამისა, 400-ზე მეტი სხვა ნაშთი, რომელთა შორისაცაა მწვანე ქვები და ობსიდიანის ფიგურები, საცერემონიო დანები და შუბის წვერები. მზის პირამიდა ტეოტიუაკანი Pirámide de la Luna en "Google maps" ↑ Walker, Charles, 1980 Wonders of the Ancient World, p. 150-3
ყირგიზეთის დროშა

ყირგიზეთის დროშა — ყირგიზეთის სახელმწიფო და ეროვნული სიმბოლო გერბსა და ჰიმნთან ერთად. მიღებულია 1992 წლის 3 მარტს ჟოგორკუ-კენეშის მიერ. დროშა წარმოადგენს წითელ ფონზე გამოსახულ ყვითელ მზეს თანაბრად განაწილებული 40 სხივით. მისი პროპორციებია 3:5. დროშის წინა მხარეს მზის სხივები განლაგებულია საათის ისრის საწინააღმდეგო მიმართულებით, უკანა მხარეს კი — საათის ისრის მიმართულებით. მზის ცენტრში ორი სამხაზიანი ზოლით გადაკვეთილი წითელი წრეა გამოსახული, რომელიც წარმოადგენს სტილიზებულად განასახიერებს ტუნდუკს ან ტრადიციული ყირგიზული იურტის გვირგვინს, სიმბოლო, რომელიც, ასევე, ეროვნულ გერბზეცაა გამოსახული და მეორდება ყირგიზული არქიტექტურის მრავალ სფეროში. დროშის წითელი ფონი განასახიერებს სიმამაცესა და ვაჟკაცობას, მზე — მშვიდობასა და კეთილდღეობას, ხოლო ტუნდუკი — მშობლიურ სახლს, ან, უფრო ფართო მნიშვნელობით — სამყაროს. პოპულარული ინტერპრეტაციით, მზის 40 სხივი განასახიერებს 40 ყირგიზულ ტომს, რომლებიც მონღოლთა წინააღმდეგ ლეგენდარულმა გმირმა — მანასმა გააერთიანა. დროშა 1992 წლის 3 მარტს ყირგიზეთის უმაღლესმა საბჭომ დაამტკიცა და ამ დროისთვის, იგი ერთ-ერთ უახლეს დროშას წარმოადგენს მსოფლიოში. ვიკისაწყობში არის გვერდი თემაზე: ყირგიზეთის დროშა ყირგიზეთის დროშა Kyrgyzstan - Vexillographia ყირგიზეთის რესპუბლიკის სიმბოლოები ↑ 1.0 1.1 1.2 The flag and state emblems of Kyrgyzstan. დაარქივებულია ორიგინალიდან — 2010-04-01. ციტირების თარიღი: 2016-01-01. ↑ 2.0 2.1 2.2 Republic of Kyrgyzstan Flag - World Flags 101 - Kyrgyzstanian Flags. დაარქივებულია ორიგინალიდან — 2016-03-04. ციტირების თარიღი: 2015-11-23. ↑ 3.0 3.1 Kyrgyzstan Flag and Description (2015-11-23). ↑ 4.0 4.1 4.2 Kyrgyzstan Flag - colors meaning history of Kyrgyzstan Flag. დაარქივებულია ორიგინალიდან — 2015-11-24. ციტირების თარიღი: 2015-11-23. ↑ Forty tribes and the 40-ray sun on the flag of Kyrgyzstan დაარქივებული 2009-10-07 საიტზე Wayback Machine. , the School of Russian and Asian Studies
ერთმოთამაშიანი ვიდეო თამაში

ერთმოთამაშიანი ვიდეო თამაში ან სინგლპლეიერი (ინგლ. Single-player video game) — ვიდეო თამაშის ტიპი, სადაც მონაწილეობს მხოლოდ ერთი მოთამაშე. ერთმოთამაშიანი რეჟიმი განსხვავდება მრავალმოთამაშიანი რეჟიმისაგან, სადაც თამაშში მონაწილეობს ერთზე მეტი მოთამაშე სპეციალურად შექმნილ თამაშის სამყაროში. როგორც წესი ერთმოთამაშიანი თამაშები მოიცავენ შემდეგს: დაპირისპირება არა მოთამაშე პერსონაჟებთან. საბოლოო მიზნის მიღწევა (თამაშის ბოლომდე გასვლა) ქულების შეგროვება, ან უნარ-ჩვევების გაუმჯობესება. თანამედროვე კონსოლის თამაშებისა და არკადა თამაშების უმრავლესობა შექმნილია ერთმოთამაშიანი რეჟიმის მხარდაჭერით, თუმცა ბევრი ამ თამაშებიდან საშუალებას იძლევა ორი, ან მეტი მოთამაშის ჩართულობას თამაშში (არაა აუცილებელი ერთდროულად). რეალურად ძალიან ცოტა თამაში მოითხოვს ერთზე მეტ მოთამაშეს თამაშის სათამაშოდ. „Unreal Tournament“ არის ერთ-ერთი მაგალითი ამგვარი თამაშებისა. ადრეული თამაშები, როგორებიც არის „Tennis for Two“ (1958), „Spacewar“ (1962) და „Pong“ (1972) წარმოადგენდნენ სიმეტრიულ თამაშებს, რომლებიც შექმნილი იყო ორმოთამაშიანი რეჟიმის მხარდაჭერით. ერთმოთამაშიანმა თამაშებმა პოპულარობას „Speed Race“-ისა და (1974) „Space Invaders“-ის (1978) მსგავსი პროექტების წყალობით მიაღწია. მრავალმოთამაშიანი ვიდეო თამაში ↑ Oosterhuis, Kas; Feireiss, Lukas (მარტი, 2006) The Architecture Co-laboratory: Game Set and Match II : on Computer Games, Advanced Geometries, and Digital Technologies. Delft: Delft University of Technology, გვ. 180. ISBN 9059730364.  ↑ "Unreal Tournament 3 Single-player Campaign Preview." Unreal Tournament 3 Single-player Campaign Pr. N.p., n.d. ვებ. 18 აპრ. 2013. ↑ "Speed Race." (Game). N.p., n.d. ვებ. 18 აპრ. 2013.
ლეონარდ ბოიარსკი

ლეონარდ ბოიარსკი (ინგლ. Leonard Boyarsky) — ამერიკელი ვიდეო თამაშების დიზაინერი და მხატვარი. ყველაზე მეტად ცნობილია, როგორც წამყვანი დიზაინერი შემდეგი კომპიუტერული თამაშებისა: „Fallout“, „Fallout 2“, „Vampire: The Masquerade - Bloodlines“, „Diablo III“ და „Arcanum“. მას შემდეგ რაც ლეონარდმა მიიღო ბაკალავრის დიპლომი ილუსტრაციაში (კალიფორნიის უნივერსიტეტი, ფულერტონი) და ასევე ბაკალავრის დიპლომი სახვით ხელოვნებაში (კოლეჯ არტ-ცენტრში) დაიწყო მუშაობა თარჯიმნად კომპანია Interplay Entertainment-სა და Maxis-ში 1992 წელს. კომპანიაში შტატების სიმცირის გამო იგი დაქირავებული იქნა სამხატვრო ხელმძვანელად, როგორც წამყვანი მხატვარი და დიზაინერი/სცენარისტი. მისი პირველი ნაშრომი გახდა როლური თამაში „Stonekeep“, გამოსული 1995 წელს. ორი წლის შემდეგ, 1950-იანი წლებით შთაგონებულმა შექმნა გამორჩეული რეტროფუტურისტული სტილი — Vault Boy-ის რიგი ილუსტრაციები („Fallout“) - შექმნა უჩვეულო დასასრული. ასევე შეიტანა შესწორება თამაშის დიალოგებში. Interplay-ის დატოვებამდე, ტიმ კაენთან და ჯეისონ ანდერსონთან (შემდგომში Troika Games-ის დამფუძნებლები) ერთად მონაწილეობდა „Fallout 2“-ის შექმნაში. Troika Games-ში ბოიარსკი ასრულებდა სხვადასხვა როლებს, იგი იყო სამხატვრო დირექტორი, დიზაინერი, სცენარისტი და ასევე აღმასრულებელი დირექტორი. პირველ პროექტში „Arcanum: Of Steamworks and Magick Obscura“, რომელიც გამოსული იქნა 2001 წელს, მან შეასრულა იგივე მოვალეობები რაც „Fallout“-ის შექმნის დროს — შექმნა ძირითადი მხატვრული სიუჟეტი, პერსონაჟის დიალოგების ფანჯარა და ქვესტების დიზაინი. 2004 წელს მან უხელმძღვანელა „Vampire: The Masquerade - Bloodlines“-ის შექმნას, რომელიც Troika Games-ის უკანასკნელი თამაშია. მოგვიანებით ბოიარსკი მონაწილეობდა უსახელო პოსტაპოკალიფტური სტილის პროექტში, რომლის შემუშავება შეწყდა ფინანსური სიმწირის გამო. თუმცა მოგვიანებით, თამაშის ძრავის შესაძლებლობები დემონსტრირებული იქნა ფართო საზოგადოებისათვის. 2005 წელს სტუდიის დახურვის შემდეგ ლეონარდი იღებს ერთ წლიან შვებულებას. 2006-2016 წლებში ბოიარსკი მოჭვაწეობდა Blizzard Entertainment-ში „Diablo III“-ის წამყვანი დიზაინერის თანამდებობაზე. 2016 წლის აპრილიდან დღემდე ბოიარსკი მუშაობს კომპანია Obsidian Entertainment-ში. შეგიძლიათ იხილოთ მედიაფაილები თემაზე „ლეონარდ ბოიარსკი“ ვიკისაწყობში. ოფიციალური საიტი დეველოპერების პროფილი დაარქივებული 2013-05-11 საიტზე Wayback Machine. — No Mutants Allowed დაარქივებული 2016-01-11 საიტზე Wayback Machine. ↑ PA Engine Demo YouTube-ზე ↑ Leonard Boyarsky has joined Obsidian Entertainment